CELEX: 62019TN0761
Language: ro
Date: 2019-11-08 00:00:00
Title: Cauza T-761/19: Acțiune introdusă la 8 noiembrie 2019 – Willis Europe/Comisia

3.2.2020   
            
            
               RO
            
            
               Jurnalul Oficial al Uniunii Europene
            
            
               C 36/35
            
         
      Acțiune introdusă la 8 noiembrie 2019 – Willis Europe/Comisia
      (Cauza T-761/19)
      (2020/C 36/43)
      Limba de procedură: engleza
      
         Părțile
      
      
         Reclamantă: Willis Europe BV (Amsterdam, Țările de Jos) (reprezentanți: N. Niejahr și B. Hoorelbeke, avocați, și A. Stratakis și P. O’Gara, solicitors)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea Deciziei (UE) 2019/1352 a Comisiei din 2 aprilie 2019 privind ajutorul de stat SA.44896 pus în aplicare de Regatul Unit cu privire la exonerarea referitoare la finanțarea grupurilor care dețin SSC (JO 2019, L 216, p. 1), în măsura în care prin aceasta se stabilește că presupusa măsură de ajutor reprezintă ajutor în sensul articolului 107 alineatul (1) TFUE și se dispune recuperarea sa cu dobândă, inclusiv de la reclamantă;
               
            
                  —
               
               
                  în subsidiar, anularea articolelor 2, 3 și 4 din decizia atacată, în măsura în care prin aceasta se dispune recuperarea cu dobândă a ajutorului incompatibil, inclusiv de la reclamantă;
               
            
                  —
               
               
                  obligarea Comisiei la suportarea propriilor cheltuieli de judecată și a celor efectuate de reclamantă în legătură cu această procedură.
               
            
         Motivele și principalele argumente
      
      În susținerea acțiunii, reclamanta invocă cinci motive.
      
                  1.
               
               
                  Primul motiv, întemeiat pe faptul că Comisia a încălcat articolul 107 alineatul (1) TFUE atunci când a considerat că presupusa măsură de ajutor oferă un avantaj selectiv societăților care recurg la scutirea de 75 % pentru relații de creditare eligibile cu risc scăzut, întrucât Comisia:
                  
                              —
                           
                           
                              a identificat în mod eronat regimul Regatului Unit privind societățile străine controlate (SSC) ca fiind sistemul de referință;
                           
                        
                              —
                           
                           
                              a săvârșit o eroare de drept atunci când a concluzionat că scutirea de 75 % reprezintă o derogare de la sistemul fiscal de referință întrucât:
                              
                                          (i)
                                       
                                       
                                          constatarea unei derogări este întemeiată în mod eronat pe tehnica de reglementare;
                                       
                                    
                                          (ii)
                                       
                                       
                                          testul privind funcțiile de conducere semnificative nu reprezintă testul principal pentru regimul Regatului Unit privind SSC;
                                       
                                    
                                          (iii)
                                       
                                       
                                          relațiile de creditare eligibile și neeligibile nu sunt în aceeași situație de fapt și de drept și, în orice caz, Comisia a săvârșit o eroare de drept aplicând prin analogie sau invocând în mod nejustificat prevederile Directivei (UE) 2016/1164 a Consiliului (1).
                                       
                                    
                        
                              —
                           
                           
                              a săvârșit erori de fapt și de drept atunci când a concluzionat că scutirea de 75 % nu este justificată de natura și de economia generală a regimului fiscal în același fel în care exonerarea referitoare la finanțarea grupurilor care se aplică profiturilor financiare necomerciale care intră sub incidența secțiunii 371EC din Taxation (International and Other Provisions) Act 2010 [Legea privind impozitarea (internațională și alte dispoziții) din 2010] (investiții de capital din Regatul Unit).
                           
                        
            
                  2.
               
               
                  Al doilea motiv, întemeiat pe faptul că Comisia a încălcat articolul 107 alineatul (1) TFUE prin faptul că nu a dovedit că presupusa măsură de ajutor putea afecta schimburile comerciale dintre statele membre și că amenința să denatureze concurența.
               
            
                  3.
               
               
                  Al treilea motiv, invocat cu titlu subsidiar, întemeiat pe faptul că Comisia a încălcat articolul 49 TFUE atunci când a calificat presupusa măsură de ajutor ca fiind ajutor de stat incompatibil care nu încalcă libertatea de stabilire garantată de articolul 49 TFUE.
               
            
                  4.
               
               
                  Al patrulea motiv, întemeiat pe faptul că Comisia a încălcat principiul fundamental al egalității de tratament/al nediscriminării:
                  
                              —
                           
                           
                              prin faptul că a tratat profiturile financiare necomerciale obținute din împrumuturile eligibile în același mod cu profiturile financiare necomerciale obținute din împrumuturile neeligibile; și
                           
                        
                              —
                           
                           
                              prin faptul că a tratat în mod diferit exonerarea referitoare la finanțarea grupurilor în funcție de cum profiturile financiare necomerciale intră sub incidența secțiunii 371EB sau 371EC din Taxation (International and Other Provisions) Act 2010 [Legea privind impozitarea (internațională și alte dispoziții) din 2010].
                           
                        
            
                  5.
               
               
                  Al cincilea motiv, invocat cu titlu subsidiar, întemeiat pe faptul că, chiar dacă presupusa măsură de ajutor intră în domeniul de aplicare al articolului 107 alineatul (1) TFUE, Comisia a încălcat articolul 16 alineatul (1) din Regulamentul (UE) 2015/1589 al Consiliului (2) prin dispunerea recuperării sumelor presupusului ajutor incompatibil de la beneficiarii presupusei măsuri de ajutor, întrucât o astfel de recuperare încalcă principiile generale de drept al Uniunii, și anume principiul încrederii legitime și securității juridice.
               
            
         (1)  – Directiva (UE) 2016/1164 a Consiliului din 12 iulie 2016 de stabilire a normelor împotriva practicilor de evitare a obligațiilor fiscale care au incidență directă asupra funcționării pieței interne (JO 2016, L 193, p.1).
      
         (2)  Regulamentul (UE) 2015/1589 al Consiliului din 13 iulie 2015 de stabilire a normelor de aplicare a articolului 108 din Tratatul privind funcționarea Uniunii Europene (JO 2015, L 248, p. 9).